साइबर सुरक्षा के क्षेत्र में करियर बना सकते हैं विद्यार्थी : कपूर
वर्तमान में मोबाइल और इंटरनेट का इस्तेमाल तेजी से बढ़ रहा है। साथ ही साइबर अपराध भी बढ़े हैं। इनसे निपटने के लिए जागरूकता जरूरी है। इसके साथ ही साइबर सुरक्षा के क्षेत्र में रोजगार के अवसर भी खुल रहे हैं। छात्र इसमें कॅरियर बना सकते हैं। साइबर लॉ, अनुसंधान के क्षेत्रों में प्रशिक्षण लेकर विद्यार्थी अच्छी नौकरी के साथ ही देशसेवा भी कर सकते हैं।
यह बात शनिवार को नारकोटिक्स एडीजी वरुण कपूर ने कही। वे गोविंदराम सेकसरिया इंस्टिट्यूट ऑफ टेक्नोलॉजी एंड साइंस (एसजीएसआईटीएस) में छात्र और फैकल्टी को साइबर क्राइम के प्रति जागरूक करने के लिए चलाए जा रहे अभियान के तहत जानकारी दे रहे थे। उन्होंने साइबर अपराध के दुनिया में प्रभाव, उसे रोकने के उपाय, काल्पनिक दुनिया में सुरक्षित गतिविधि संचालित करने के टिप्स भी दिए। कॉलेज के डायरेक्टर प्रोफेसर आर.के. सक्सेना ने एडीजी कपूर को मोमेंटो व प्रमाण-पत्र देकर सम्मानित किया। प्रो. राजेश धाकड़, प्रो. सुरेंद्र गुप्ता व अन्य स्टाफ के साथ उप पुलिस अधीक्षक सुभाष सिंह मौजूद थे।
hin_Deva hin_Deva hin_Deva